אז באיזו כיתה את? -בכיתה ב'. -בכיתה י'. -בכיתה א'. -הייתי בכיתה ח' כשלמדתי לתכנת.
קיבלתי את המחשב הראשון שלי כשהייתי בכיתה ו'. -מה שהלהיב אותי
זו היכולת לפתור לאנשים בעיות. -את יכולה להביע את עצמך, את יכולה לבנות משהו
מתוך רעיון. -מדעי המחשב הם הבסיס להרבה מהדברים שיעשו סטודנטים
ובעלי מקצוע בעשרים או בשלושים השנים הבאות. -אני אוהבת לתכנת
כי אני אוהבת לעזור לאנשים. -אני מקבלת את ההזדמנות לבנות משהו
שיקל את החיים של אנשים. -אני חושב שזה הדבר הכי דומה שיש לנו לכוחות-על.
החלק החשוב ביותר הוא להתחיל. -אני מתחילה בעצמי, ואני רוצה שתלמדו איתי.
שמי ג'ון ויצ'י. אני אחד ממייסדי PopCap Games. אנו בונים משחקים כמו "צמחים נגד זומבים",
"ביג'ולד" ו"פגל". העיקר במשחקים הוא לא כמה מושלם הקוד שלך, הוא לא כמה מושלמת
האומנות שלך, העיקר הוא ההרגשה ועד כמה כיף לשחק בהם. אפשר לחוש את זה
רק מתוך התנסות בזה, מתוך עשייה, מתוך למידה, התאמה ותרגול של הכישורים שלך ליצור משחקים.
האם יש לך משחק וידאו אהוב? ובכן, אנחנו הולכים להתקדם צעד אחד לקראת
יצירה של משחקים בדיוק כאלה, בעזרת מעבדת הצעצועים. במשחק טוב יש סיפור, ובכל סיפור
יש שחקנים. שחקנים עושים דברים כמו לדבר, לזוז ולתקשר זה עם זה. אולי אפילו לצבור
נקודות, בהתבסס על כללי המשחק. היום נלמד איך לעשות את כל הדברים האלו,
בזה אחר זה, עם דמויות מסרטי דיסני כמו אנה, אלזה, הירו, ביימקס ורפונזל,
ונבנה משחק מאפס, שאפשר לשתף ולשחק בו בטלפון.
המסך שלך מחולק לשלושה חלקים עיקריים. משמאל זהו חלל המשחק, שבו התוכנית שלך תרוץ.
ההוראות לכל שלב כתובות מתחת. החלק האמצעי הוא ארגז הכלים,
וכל אחד מהבלוקים האלה הוא חלק מקוד. החלק הלבן מימין נקרא "סביבת העבודה",
ושם נבנה את התוכנית שלנו. תחילה יש לחבר את הבלוקים
לבלוק הכתום "התחל ריצה". תוכלו לחבר כמה בלוקים ביחד באמצעות גרירה שלהם
החוצה עד שתראו את הקו הצהוב, ואז הם ייצמדו יחדיו. בחידה הראשונה הזאת
הירו הוא "שחקן 1" וביימקס הוא "שחקן 2". עלינו להזיז את הירו לעבר ביימקס
באמצעות גרירה של הבלוק "זוז ימינה" החוצה וחיבורו לבלוק "התחל ריצה".
ברגע שכל הבלוקים שלכם במקומם, יש ללחוץ על הכפתור "הרץ" כדי לראות מה תכנתם.
התחילו, ולבסוף תוכלו ליצור משחק משלכם עם השחקנים המופלאים האלה, שיכולים לתקשר,
לצבור נקודות, לזרוק מיקרובוטים, דובדבנים, סירים, נצנצים וקרח...
ולהעלים זה את זה. הכול תלוי בכם!